
Дадатак 15

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА
«ФІЗІЧНАЯ КУЛЬТУРА І ЗДАРОЎЕ»

1. Рэалізацыя выхаваўчага патэнцыялу вучэбнага прадмета «Фізічная культура і здароўе»
Ад якасці арганізацыі вывучэння вучэбнага прадмета «Фізічная культура і здароўе» залежыць вырашэнне адной з прыярытэтных задач агульнай сярэдняй адукацыі – захаванне і ўмацаванне фізічнага і псіхічнага здароўя вучняў, выхаванне беражлівых і адказных адносін да ўласнага здароўя і здароўя іншых, фарміраванне гігіенічных навыкаў і здаровага ладу жыцця. 
Пры вывучэнні кожнай тэмы неабходна ствараць умовы для развіцця ў вучняў настойлівасці, смеласці, самастойнасці ў дасягненні мэты, ініцыятыўнасці, арганізаванасці, дысцыплінаванасці і іншых якасцей.
2. Бяспека арганізацыі адукацыйнага працэсу 
Бяспечныя ўмовы пры правядзенні вучэбных заняткаў па вучэбным прадмеце «Фізічная культура і здароўе», факультатыўных заняткаў спартыўнай накіраванасці забяспечваюцца ў адпаведнасці з Правіламі бяспекі правядзення заняткаў фізічнай культурай і спортам, зацверджанымі Міністэрствам спорту.
[bookmark: _Hlk237863853]Адказнасць за жыццё і здароўе вучняў пры правядзенні вучэбных заняткаў па вучэбным прадмеце «Фізічная культура і здароўе», факультатыўных заняткаў спартыўнай накіраванасці нясе настаўнік, які праводзіць заняткі з вучнямі. Настаўнік фізічнай культуры абавязаны праводзіць заняткі ў строгай адпаведнасці з Правіламі бяспечнага правядзення вучэбных заняткаў па вучэбным прадмеце «Фізічная культура і здароўе», факультатыўных заняткаў спартыўнай накіраванасці, распрацаванымі ўстановай адукацыі і прынятымі ва ўстаноўленым парадку.
Для даведкі:
[bookmark: _Hlk201159369]Пры распрацоўцы Правіл бяспечнага правядзення вучэбных заняткаў па вучэбным прадмеце «Фізічная культура і здароўе», факультатыўных заняткаў спартыўнай накіраванасці рэкамендуецца выкарыстоўваць Метадычныя рэкамендацыі па стварэнні ўмоў і забеспячэнні бяспекі на фізкультурна-спартыўных збудаваннях устаноў адукацыі пры занятках фізічнай культурай і спортам (размешчаны на сайце Рэспубліканскага цэнтра фізічнага выхавання і спорту вучняў і студэнтаў: https://sporteducation.by/ Дакументы / Інструктыўна-метадычныя пісьмы).
Першыя вучэбныя заняткі ў кожнай чвэрці, а таксама вывучэнне кожнай тэмы вучэбнай праграмы ва ўсіх класах павінны пачынацца з навучання вучняў правілам бяспечных паводзін на ўроку з улікам матэрыялу, які вывучаецца, пра што ў класным журнале робіцца адпаведны запіс. 
3. Асобныя аспекты арганізацыі адукацыйнага працэсу
3.1. Аб правядзенні ва ўстановах адукацыі трэцяга ўрока на тыдзень па вучэбным прадмеце «Фізічная культура і здароўе»
Тыпавым вучэбным планам агульнай сярэдняй адукацыі, зацверджаным пастановай Міністэрства адукацыі Рэспублікі Беларусь ад 23.04.2025 № 75, на вучэбны прадмет «Фізічная культура і здароўе» прадугледжана 3 гадзіны на тыдзень, у спецыяльных медыцынскіх 
групах – 2 гадзіны на тыдзень.
Трэці ўрок павінен дапаўняць два першыя ўрокі за кошт мэтанакіраванага развіцця фізічных якасцей, удасканалення рухальных навыкаў і павышэння агульнай і спецыяльнай вынослівасці. На трэцім уроку дапускаецца падрыхтоўка вучняў да выканання кантрольных і тэставых практыкаванняў (нарматываў). Пры гэтым на I і II ступені агульнай сярэдняй адукацыі асаблівасцю трэцяга ўрока з’яўляецца выкарыстанне гульнявых формаў правядзення заняткаў. У IX класе для юнакоў неабходна ўключаць практыкаванні і рухальныя заданні, накіраваныя на развіццё сілавых якасцей і вынослівасці.
На трэцім уроку ў X–XI класах рэкамендуецца выкарыстоўваць змест тэм варыятыўнага кампанента вучэбнай праграмы, аднак прыярытэтнымі, асабліва ў юнакоў, павінны быць: падцягванні; адцісканні; практыкаванні на прэс; прысяданні, выпады, скачковыя практыкаванні; бег на трываласць; практыкаванні на развіццё мышцаў плечавога пояса, спіны, брушнога прэса і ног. Гульнявы кампанент на трэцім уроку можа прымяняцца як дапаможны сродак і не павінен падмяняць асноўны трэніровачны змест урока. Для юнакоў X–XI класаў нагрузка павінна насіць выяўлены трэніровачны характар, фарміруючы здольнасць да працяглай і інтэнсіўнай фізічнай работы.
3.2. Ва ўстановах адукацыі, размешчаных у населеных пунктах, якія маюць лядовыя палацы (арэны), у I–II класах могуць праводзіцца вучэбныя заняткі з выкарыстаннем варыятыўнага кампанента «Хакей». 
Пры наяўнасці ўмоў для правядзення вучэбных заняткаў у басейне неабходна забяспечыць навучанне плаванню.
Пры арганізацыі заняткаў па плаванні і хакеі (пры наяўнасці адпаведных умоў) могуць выкарыстоўвацца ўсе гадзіны варыятыўнага кампанента вучэбнай праграмы, а таксама гадзіны, адведзеныя на вывучэнне тэм інварыянтнага кампанента, з умовай асваення дадзеных тэм у рамках патрабаванняў да вынікаў вучэбнай дзейнасці, вызначаных у вучэбнай праграме. 
У выпадку, калі на адным з трох вучэбных заняткаў па вучэбным прадмеце «Фізічная культура і здароўе» ажыццяўляецца навучанне плаванню і вядзе яго іншы настаўнік, то мэтазгодна ў класным журнале адводзіць асобныя старонкі. Прамежкавую атэстацыю па вучэбным прадмеце «Фізічная культура і здароўе» пры гэтым неабходна ажыццяўляць з улікам адзнак, выстаўленых на дадатковых старонках класнага журнала.
3.3. Для вучняў V–XI класаў для павышэння рухальнай актыўнасці, удасканалення рухальных навыкаў і развіцця фізічных якасцей могуць задавацца дамашнія заданні па вучэбным прадмеце «Фізічная культура і здароўе». Змест дамашняга задання вызначае настаўнік у адпаведнасці з патрабаваннямі вучэбных праграм. Дамашнія заданні павінны насіць толькі практычны характар. У класным журнале тэрмін праверкі дамашняга задання пазначаецца ў графе «Дамашняе заданне» ў дзень, калі яно задаецца.
Дамашнія заданні для вучняў у I–IV класах, на канікулы для вучняў V–XI класаў не задаюцца.
3.4. Рэкамендацыі па вызначэнні ўзроўню фізічнай падрыхтаванасці размешчаны на нацыянальным адукацыйным партале: https://adu.by/ Галоўная / Адукацыйны працэс 2026/2027 навучальны год / Агульная сярэдняя адукацыя / Вучэбныя прадметы. I–IV класы; Вучэбныя прадметы. V–XI класы / Фізічная культура і здадоўе.
Вызначэнне ўзроўню фізічнай падрыхтаванасці носіць інфарматыўны характар, выкарыстоўваецца настаўнікам для аналізу эфектыўнасці вучэбнай дзейнасці па выніках навучальнага года.
3.5. Вучні, якія не прайшлі медыцынскае абследаванне, прысутнічаюць на вучэбных занятках па вучэбным прадмеце «Фізічная культура і здароўе», але да практычнага выканання заданняў (рухальнай актыўнасці) не дапускаюцца. 
[bookmark: _GoBack]Рэкамендацыі па арганізацыі вучэбных заняткаў з вучнямі падрыхтоўчай групы, СМГ, групы ЛФК размешчаны на нацыянальным адукацыйным партале: https://adu.by/ Галоўная / Адукацыйны працэс 2026/2027 навучальны год / Агульная сярэдняя адукацыя / Вучэбныя прадметы. I–IV класы; Вучэбныя прадметы. V–XI класы / Фізічная культура і здадоўе.
Тыпавым вучэбным планам агульнай сярэдняй адукацыі вызначана, што пры арганізацыі адукацыйнага працэсу дома гадзіны на вывучэнне вучэбнага прадмета «Фізічная культура і здароўе» не выдзяляюцца. Пры правядзенні прамежкавай і выніковай атэстацый вучняў, для якіх арганізавана навучанне дома, уносіцца запіс «не вывучаў(ла)».
[bookmark: _Hlk202974169]Вучням, часова вызваленым ад вучэбных заняткаў па вучэбным прадмеце «Фізічная культура і здароўе», у класным журнале робіцца кароткі запіс «вызв. да ... » (у адпаведнасці з датай у медыцынскай даведцы). Вучням, якія па стане здароўя на вучэбную чвэрць (навучальны год) вызвалены ад вучэбных заняткаў па вучэбным прадмеце «Фізічная культура і здароўе», пры правядзенні прамежкавай і выніковай атэстацый уносіцца запіс «вызвалены(а)». 
4.  Асаблівасці правядзення атэстацыі вучняў па вучэбным прадмеце «Фізічная культура і здароўе» 
Пры правядзенні выніковай атэстацыі адзнака ў балах можа быць выстаўлена як сярэдняе арыфметычнае пры ўмове наяўнасці адзнак у балах мінімум у дзвюх чвэрцях. Пры наяўнасці дзвюх адзнак у балах і дзвюх адзнак «залічана» выбар выніковай адзнакі ажыццяўляецца індывідуальна, на карысць вучня.  
Вучням, якім па выніках прамежкавай атэстацыі выстаўлены адзнакі (у балах, «залічана») і ўнесены запіс «вызвалены(а)», выніковая адзнака (у балах або «залічана») выстаўляецца пры наяўнасці такой мінімум у дзвюх чвэрцях.  
